Tanzània Republica Unia de Tanzània La Tanzània, ufisialmente Republica Unia de Tanzània xe no Stato de l’Africa Orientale. El confina co el Kenya e l’Uganda a nord, el Ruanda e el Burundi a nordovest, la Republica Democràtega del Congoa ovest, el Zanbia e el Malawi a sudovest, el Mozanbico a sud; el xe bagnà da l’Oceano Indiano a est. La zona nord xe montagnoza, co el Kilimanjaro che xe la montagna pi alta de l’Africa. Altre cime e catene de monti ze el monte Meru e i monti Pare. Al sentro del paexe ghe xe on grande altopian. A ovest se cata i grandi laghi Vitoria e Tanganica, mentre inte el Rift oriental se cata laghi saladi, come el Lago Natron. El clima inte el altopian sentral el xe semi-arido. Da i ricatamenti archeolgici a Olduvai Gorge, ne la Rift Valley, se sa che i primi ominidi abitava la rejone sin da i tempi pi antichi. I primi abitanti che se conose xe vari grupi pigmei che ga perso quasi tuto el teritorio co le migrasioni nilotiche e bantu. Grupi pileli de pigmei xe oncora presenti inte el sud del paexe. Dopo el X secolo, marcanti arabi i organizava spedisioni par caturar s-ciavi e i pasa da le piste del nord o del sud . I todeschi i sa tolti la colonia del Tanganika dal 1880 al 1919. Co i ha perso la grande guera, i ga perso anca le colonie africane. El Regno Unìo sa tolto la responsabiltà de aministrar el teritorio dal 1919 al 1961. El 1961 el xe sta l'ano de l’indipendenza. Inte el 1964, Tanganika e Zanzibar i sa uniò ne la Republica Unia de la Tanzània. En stà union, Zanzibar ga autonomia aministrativa. El primo presidente de la Tanzania dal 1961 al 1985, l’è stà Julius Nyerere,, presidente del partio unico Partio Rivolusionario . Nyerere ga fondà el pensiero de la , on socialismo africano. La Tanzania no la podesto sviluparse come altri paexi de la rejon, ma ga sempre vuo on livel de vita suficente par tuta la popolasion. Fata ecesion par le tensioni a Zanzibar e la breve guera co l’Uganda la Tanzania ga sempre vù na vita tranquila e la democrazia xe ben solida. Dal 1995 ghe el multipartiismo. Dal 2001, in Zanzibar ghe on movimento de base islamica fondamentalista che vol la secesion. Inte el 2005, xe stà eleto el presidente atuale Jakaya Mrisho Kikwete. La cavedal xe Dodoma, la sità pi' granda Dar es Salaam. I bantu xe el grupo pi rapresentà in Tanzània; se trata par lo pi de tribù picolete. Le pi importanti xe i hebe, i sukuma, i nyamwezi e i chaga. Xe nilotici i maasai, i arusha e i luo. Do picoli grupi de pigmei parla łéngue khoisan, tipiche de i boscimani de l’Africa Australe. I cristiani i xe el 38% , cheli che seve le religioni tradisionali el 32%, i musulmani el 30%. Se parla inglexe e swahili. La Tanzània xe uno dei Stati pi poveri del mondo, anca se la stabilità pułìtega stà dando i so fruti, e la richeza mèdia xe in crescita. El paexe xe largamente agricolo. Inte el campo minerario, oro e tanzanite xe i pi importanti prodoti. Ghe xe un industria picola ma in cresita. Le infrastruture ie poche: el 40% de la popolasion el xe senza acqua potabile, el 60% senza eletricità, ghe xe strade asfaltate solo su le diretive prinsipali, e no su tute.